У звароце да грамадзян Беларусі і беларусаў дыяспары, прынятым на пасяджэнні, нагадваецца, што 75 гадоў таму, у 1937 годзе, улады СССР пачалі супраць яго народаў беспрэцэдэнтную кампанію тэрору, якая ўвайшла ў гісторыю як “вялікі тэрор. “Страшныя наступствы савецкага бальшавіцкага тэрору і сёння адбіваюцца на нашым народзе. Немагчыма папоўніць страту родных і блізкіх, знішчэнне генафонду нацыі, яе культурнага, навуковага і эканамічнага патэнцыялу. Змяніліся пакаленні, зрынулася ўлада бальшавікоў, але сёння ў нашай краіне робяцца спробы сцерці памяць аб злачынствах савецкага рэжыму, апраўдаць іх, а злачынцаў — абяліць. Злавесныя тэндэнцыі “барацьбы з ворагамі народа выяўляюцца ў тым, як дзеючая ў Беларусі ўлада ставіцца да іншадумцаў, да змагароў за правы і свабоды, — гаворыцца ў звароце.